**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **Λιβαδειά 08 /08/2024**

 **Αριθ. Πρωτ. 15798**

**ΑΠΟΣΠΑΣΜΑ**

# Από το πρακτικό της αριθμ. 28ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **296**

**Λήψη απόφασης περί αποδοχής των όρων και αίτησης χρηματοδότησης στο πλαίσιο της με Α.Π.1321/16-05-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο: «Δημιουργία , επέκταση και αναβάθμιση μονάδων πρωτοβάθμιας ή δευτεροβάθμιας εκπαίδευσης – Νέα ΄Εργα».**

 Στη Λιβαδειά σήμερα 06η Αυγούστου 2024 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 15463/02-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

 παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Τουμαράς Βασίλειος

 3. Αγνιάδης Παναγιώτης Αν και είχε νόμιμα προσκληθεί

 4. Καλλιαντάσης Χρήστους

 5. Παπαβασιλείου Αικατερίνη

 6. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 5ο θέμα της ημερήσιας διάταξης έθεσε υπόψη των μελών το υπ΄αριθμ. 15320/01-08-2024 έγγραφο του κ. Αντιδημάρχου των Οικονομικών Υπηρεσιών του Δήμου Λεβαδέων στο οποίο αναφέρονται:

*Κε Πρόεδρε,*

*Με την υπ’ αρ. πρωτ. 1321/16-05-2024 Πρόσκληση του Προγράμματος «ΣΤΕΡΕΑ ΕΛΛΑΔΑ» 2021-2027 δίνεται η δυνατότητα υποβολής αίτησης χρηματοδότησης στο Πρόγραμμα με τίτλο «Δημιουργία, επέκταση και αναβάθμιση μονάδων πρωτοβάθμιας ή δευτεροβάθμιας εκπαίδευσης – Νέα Έργα»****.***

*Η πρόσκληση αφορά σε παρεμβάσεις αναβάθμισης / εκσυγχρονισμού υφιστάμενων κτιριακών εγκαταστάσεων πρωτοβάθμιας και δευτεροβάθμιας δημόσιας εκπαίδευσης (δημοτικά σχολεία, γυμνάσια, λύκεια), ιδίως των παλαιότερων, ώστε αυτές να ανταποκρίνονται στις σύγχρονες εκπαιδευτικές ανάγκες.*

*Δυνατή επίσης είναι η δημιουργία/επέκταση σχολικών μονάδων των προαναφερόμενων βαθμίδων εκπαίδευσης, εφόσον τεκμηριώνεται αρμοδίως η σχετική αναγκαιότητα και ο σχεδιασμός τους καλύπτει τις σύγχρονες βιοκλιματικές και ενεργειακές απαιτήσεις.*

*Για τη δημιουργία/επέκταση σχολικών μονάδων είναι επιλέξιμη και η απόκτηση τυχόν απαιτούμενης εδαφικής έκτασης έως το 10% των συνολικών επιλέξιμων δαπανών της πρότασης.*

*Περαιτέρω, η επιλεξιμότητα των πράξεων προϋποθέτει και την ύπαρξη των ακόλουθων στοιχείων:*

*- Σύμφωνη γνώμη για την υλοποίηση του έργου και, επιπλέον, για περιπτώσεις δημιουργίας / επέκτασης σχολικών μονάδων, τεκμηρίωση και προτεραιοποίηση της αναγκαιότητας από την Περιφερειακή Διεύθυνση Εκπαίδευσης Περιφέρειας Στερεάς Ελλάδας*

*- ΦΕΚ ίδρυσης σχολείου για τις περιπτώσεις δημιουργίας νέας σχολικής μονάδας*

*- Εγκεκριμένο κτιριολογικό πρόγραμμα*

*- Οικοδομική άδεια και επιπλέον μελέτη στατικής επάρκειας για υφιστάμενα κτίρια που έχουν υπαχθεί σε νόμο περί αυθαιρέτων ή τεχνική έκθεση στατικού ελέγχου σύμφωνα με την κείμενη νομοθεσία.*

*Οι παρεμβάσεις που αφορούν σε νέα κτίρια ή κτιριακές μονάδες - νέες σχολικές μονάδες ή αίθουσες/πτέρυγες - πρέπει να έχουν σχεδιαστεί σύμφωνα με τις αρχές του βιοκλιματικού σχεδιασμού και τις απαιτήσεις για την ενεργειακή απόδοση δημόσιων κτιρίων όπως ορίζονται στη νομοθεσία [ΚΕνΑΚ, ΦΕΚ Β’ 2367/2017, ν. 4122/2013 (Α΄42) ως ισχύει], καθώς και τον Κανονισμό Πυροπροστασίας Κτιρίων [π.δ. 41/ 2018 (Α’ 80)].*

*Οι παρεμβάσεις της δράσης πρέπει να είναι συμβατές με τη χαρτογράφηση των αναγκών του τομέα Παιδείας. Η υλοποίησή τους αναμένεται να συμβάλλει στην ενίσχυση των υποδομών εκπαίδευσης της ΠΣτΕ και ιδιαίτερα στην αναβάθμιση της ποιότητας εκπαίδευσης και τη βελτίωση της ισότιμης πρόσβασης, μέσω σύγχρονων εκπαιδευτικών εγκαταστάσεων.*

*Στο πλαίσιο των ανωτέρω, προτείνω όπως εισηγηθείτε στο Σώμα, τη λήψη απόφασης για:*

***Α)*** *περί αποδοχής των όρων και αίτησης χρηματοδότησης στο πλαίσιο της με Α.Π. 1321/16-05-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο «****Δημιουργία, επέκταση και αναβάθμιση μονάδων πρωτοβάθμιας ή δευτεροβάθμιας εκπαίδευσης – Νέα Έργα****»*

***Β)*** *Την εξουσιοδότηση του Δημάρχου να προβεί σε οποιαδήποτε άλλη ενέργεια που ήθελε απαιτηθεί προκειμένου να υποβληθεί η εν λόγω πρόταση και την υπογραφή των απαιτούμενων εγγράφων.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

--Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αριθ. πρωτ. 1321/16-05-2024 Πρόσκληση του Προγράμματος «ΣΤΕΡΕΑ ΕΛΛΑΔΑ» 2021-2027

-Την με αριθ. πρωτ. 15320/01-08-2024 εισήγηση του Aντιδημάρχου των Οικονομικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 **Α)** Αποδέχεται τους όρους και την αίτηση χρηματοδότησης στο πλαίσιο της με αριθ. πρωτ. 1321/16-05-2024 Πρόσκλησης του Προγράμματος «ΣΤΕΡΕΑ ΕΛΛΑΔΑ» 2021-2027 με τίτλο: «**Δημιουργία, επέκταση και αναβάθμιση μονάδων πρωτοβάθμιας ή δευτεροβάθμιας εκπαίδευσης – Νέα Έργα**».

 **Β)**Εξουσιοδοτεί τον Δημάρχο Λεβαδέων κ. Δημήτριο Κ. Καραμάνη να προβεί σε οποιαδήποτε άλλη ενέργεια που ήθελε απαιτηθεί προκειμένου να υποβληθεί η εν λόγω πρόταση και την υπογραφή των απαιτούμενων εγγράφων.

. **Η παρούσα απόφαση πήρε αριθμό 296/2024.**

Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστους

4. Παπαβασιλείου Αικατερίνη

 6. Μίχας Δημήτριος

 .

 ΠΙΣΤΟ ΑΠΟΣΠΑΣΜΑ

 Λιβαδειά 08 -08-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ